joelniklaus/EU_Wikipedias huggingface dataset:
Caesarea (Israel)

Caesarea ( Kesarya) on kaupunki Välimeren rannikolla Israelissa, Haifan ja Tel Avivin välillä. Vuoden 2017 lopussa kaupungissa oli 5 127 asukasta.

Kaupungin historiaa

Muinainen Caesarea oli lisänimeltään Caesarea Palaestina tai Caesarea Maritima. Herodes perusti sen vuosien 25 ja 13 eaa. välillä. Siitä tuli Juudean hallinnollinen ja sotilaallinen pääkaupunki, ja Herodes rakennutti itselleen sinne palatsin meren rannalle. Suurimmillaan kaupunki oli Bysantin valtakunnan aikakaudella, jolloin kaupunkia ympäröi kaupunginmuuri ja sinne johti kaksi akveduktia. Se toimi myös Palaestina Priman pääkaupunkina. Vuonna 640 siitä tuli viimeinen muslimien käsiin päätynyt kaupunki Palestiinassa. Ristiretkeläiset valltasivat kaupungin vuonna 1101 ja myöhemmin he rakensivat kaupunkiin vahvoja linnoitteita. Vuonna 1265 kaupunki kukistui jälleen, tällä kertaa Baibarsin johtamille mamelukeille. Baibars tuhosi koko kaupungin tarkoituksellisesti, minkä jälkeen se pysyi vuosisatoja raunioina.

Nykyinen Caesarea perustettiin vuonna 1884 ja sen asukkaat olivat Bosniasta tulleita muslimisiirtolaisia, jotka olivat lähteneet kotimaastaan Itävalta-Unkarin miehitettyä alueen. Siirtolaiset perustivat pienen kalastajakylän lähelle muinaista satamaa. Kylän asukkaat arabialaistuivat nopeasti ja Israelin itsenäisyyssodan puhjettua vuonna 1948 he joutuivat pakenemaan kodeistaan. Edmond de Rothschild ja Jewish Colonization Association olivat ostaneet maita Caesarean ympäriltä 1800-luvun lopulta alkaen ja Israelin itsenäistyttyä Rothschildien suku lahjoitti maat valtiolle. Caesareaan muutti varakkaita juutalaisia ja vanhat arabikylän asunnot purettiin nykyaikaisten asuntojen tieltä.

Talous
Caesarea on Israelin ainoa yksityisen yrityksen pyörittämä asutuskeskus. Sen toiminnasta vastaa Caesarea Edmond Benjamin de Rothschild Development Corporation ja sen asukkaat maksavat palvelumaksun kiinteistöveron sijaan. Caesareaan on rakennettu sittemmin hotelleja, golfkenttä ja teollisuuspuisto.

Väestö
Caesarean asukasluku vuoden 2017 lopussa oli 5 127.

Katso myös 
 Caesarea Maritima

Lähteet

Aiheesta muualla 

Israelin kaupungit
Liberty (albumi)

Liberty on Duran Duranin vuonna 1990 julkaistu studioalbumi.

Liberty oli ensimmäinen Duran Duran -albumi, jolla mukana lauluja tekemässä oli muukin kuin joku viidestä alkuperäisjäsenestä. Kitaristi Warren Cuccurullo ja rumpali Sterling Campbell olivat liittyneet yhtyeen virallisiksi jäseniksi ja laulut on merkitty myös heidän nimiinsä.

Levyltä julkaistiin kaksi singleä: "Violence Of Summer (Love's Taking Over)" (heinäkuu 1990) ja "Serious" (lokakuu 1990).

Kappalelistaus 

 "Violence of Summer (Love's Taking Over)"
 "Liberty"
 "Hothead"
 "Serious"
 "All Along the Water"
 "My Antarctica"
 "First Impression"
 "Read My Lips"
 "Can You Deal with It"
 "Venice Drowning"
 "Downtown"

Vuoden 1990 albumit
Duran Duranin albumit
Thank You (Duran Duranin albumi)

Thank You on Duran Duranin vuonna 1995 julkaistu albumi. Sen kaikki kappaleet yhtä lukuun ottamatta ovat covereita. Se oli fanien ja kriitikoiden kovasti odottama seuraaja vuoden 1993 yllätysmenestykselle Duran Duran ("The Wedding Album"). Albumia voidaan kuitenkin pitää ennakko-odotuksiin nähden sekä kaupallisesti että taiteellisesti epäonnistuneena vaikka se saavuttikin brittien myyntilistalla sijan 12 ja Yhdysvalloissa sijan 19.

Albumin kaksi singleä: Grandmaster Flashin "White Lines" ja Lou Reedin "Perfect Day" menestyivät vielä kohtuullisesti listoilla, mutta kriitikot murskasivat yhtyeen versiot kappaleista kuten "911 Is A Joke", "Ball of Confusion" ja "Crystal Ship" ja yhtye suoriutui kesän 1995 festivaalikiertueestaan vain pakon edessä.

Yhtyeen aiempi rumpali Roger Taylor, joka oli jättänyt yhtyeen vuonna 1986, soitti studiossa rumpuja kahdella kappaleella: "Watching The Detectives" ja "Perfect Day" (ja kahdella joita ei julkaistu). Hän myös esiintyy "Perfect Day" -videolla. Hän ei kuitenkaan soittanut yhtyeessä kiertueella tai ollut mukana promotyössä.

Vuonna 2006 Q-lehti valitsi albumin kaikkien aikojen huonoimmaksi levyksi.

Kappalelistaus 

 "White Lines (Don't Don't Do It)"  (Grandmaster Flash) – 5:31
 "I Wanna Take You Higher"  (Sly & The Family Stone) – 5:06
 "Perfect Day" (Lou Reed) – 3:51
 "Watching The Detectives" (Elvis Costello) – 4:48
 "Lay Lady Lay" (Bob Dylan) – 3:53
 "911 Is A Joke" (Public Enemy) – 3:59
 "Success" (alun perin Iggy Pop, David Bowien kappale) – 4:05
 "Crystal Ship" (The Doors) – 2:52
 "Ball Of Confusion" (The Temptations) – 3:46
 "Thank You" (Led Zeppelin) – 6:36
 "Drive By" (Duran Duran - johdanto "The Chauffeur"-kappaleeseen) – 5:34
 "I Wanna Take You Higher Again" (Sly & The Family Stone) – 4:25

Japanin version bonuskappaleet:
 "The Needle and the Damage Done" (Neil Young) 
 "Diamond Dogs" (David Bowie)

Soittajat 

 Simon Le Bon – laulu
 John Taylor – basso
 Warren Cuccurullo – kitara
 Nick Rhodes – koskettimet

Muut soittajat 

 Terry Bozzio – rummut
 Steve Ferrone – rummut
 Grandmaster Flash & the Furious Five – taustalaulu
 Grandmaster Melle Mel – taustalaulu
 Jonathan Elias – Moog-syntetisaattori
 Roger Taylor – rummut
 Tony Thompson – rummut
 Abe Laboriel Jr. – rummut
 Anthony J. Resta – rummut, ohjelmointi
 Berj Garabedian – viulu
 Pamela Goldsmith, Scott Haupert – viola
 Suzi Katayama – sello
 Mark Tinley, John Jones – ohjelmointi
 Lamya, Curtis King, Tessa Niles, Maxanne Lewis – taustalaulu

Lähteet 

Vuoden 1995 albumit
Duran Duranin albumit
Get What You Deserve

Get What You Deserve on saksalaisen thrash metal -yhtye Sodomin kuudes studioalbumi, joka julkaistiin vuonna 1994. Tällä albumilla oli myös hardcore-vaikutteita.

Kappalelista

Kokoonpano
 Tom Angelripper – laulu ja basso
 Andy Brings – kitara
 Atomic Steif – rummut

Sodomin albumit
Vuoden 1994 albumit
If

If tarkoittaa seuraavia:

 If, pohjoismainen vakuutusyhtiö
 If, saari Marseillen edustalla Ranskassa
 If, englantilainen 1970-luvun rockyhtye
 If, Mindless Self Indulgence -yhtyeen albumi
 If—, Rudyard Kiplingin runo
 Jos... (if....), englantilainen elokuva vuodelta 1968
 
 Interaktiivinen fiktio, IF, tekstiin pohjautuva seikkailupelityyppi
 urheiluseura, IF, ruotsin ilmauksesta idrottsförening, urheilua harrastavien henkilöiden yhdistys
 välitaajuus, IF, englannin ilmauksesta intermediate frequency, taajuusalue
 älykäs putoaminen, IF, englannin ilmauksesta intelligent falling, parodia.
Marooned Live

Marooned Live on saksalaisen thrash metal -yhtye Sodomin toinen live-albumi, joka julkaistiin vuonna 1994.

Kappalelista

Kokoonpano
 Tom Angelripper – laulu ja basso
 Andy Brings – kitara
 Atomic Steif – rummut

Vuoden 1994 konserttitallenteet
Sodomin albumit
Kansanterveystiede

Kansanterveystiede tutkii ihmisten ja ihmisryhmien terveyttä ja sairautta yhteiskunnallisesta ja kulttuurisesta näkökulmasta. Kansanterveystieteen kiinnostuksen kohteena on koko väestö, ei siis yksilö kuten lääketieteessä.

Kansanterveystiede on saanut alkunsa 1800-luvulta. Sen merkittävimpiin saavutuksiin kuuluu tupakoinnin terveyshaittojen havaitseminen. 

Kansanterveystiede tutkii muun muassa sairauteen vaikuttavia tekijöitä, sairauden merkitystä ihmisten elämälle, terveydehuollon järjestelmiä keinoja terveyden edistämiseksi sekä keinoja sairauden ehkäisemiseksi.

Kansanterveystiedettä voi opiskella yliopistossa. Kansanterveystieteestä valmistuu terveystieteen kandidaatteja ja terveystieteen maistereita. Opiskeluaika on kandidaateille kolme vuotta ja maisterit opiskelevat lisäksi vielä kaksi vuotta kandidaatin tutkinnon suoritettuaan. Kandidaatin tutkinton on 180 ja maisterin 300 opintoviikon laajuinen.

Katso myös 
 Terveystieto

Kirjallisuutta

Aiheesta muualla 
 Helsingin yliopiston kansanterveystieteen laitos
 Kuopion yliopiston kansanterveystieteen yksikkö
 Terveyden ja hyvinvoinnin laitos 
 Työterveyslaitos 
 Tampereen yliopiston terveystieteen laitos
 Turun yliopiston kansanterveystieteen laitos
 Oulun yliopiston kansanterveystieteen laitos
 Terveyden edistämisen keskus

Kansanterveys
Masquerade in Blood

Masquerade in Blood on saksalaisen thrash metal -yhtye Sodomin seitsemäs studioalbumi, joka julkaistiin vuonna 1995. Monet eivät pitäneet tämän levyn 'rymisevästä' bassosta, mutta Angelripperin mielestä oli hienoa tehdä albumi erilaisella soundilla.

Kappalelista

Kokoonpano
 Tom Angelripper – laulu ja basso
 Strahli – kitara
 Atomic Steif – rummut

Sodomin albumit
Vuoden 1995 albumit
Toimintaterapeutti

Toimintaterapeutti (AMK) toteuttaa kuntoutusta, joka tunnetaan nimellä toimintaterapia. Toimintaterapian avulla yksilöä tuetaan ylläpitämään ja parantamaan toimintakykyään. Toimintaterapeutti näkee ihmisen kokonaisuutena, johon kuuluu fyysinen, psyykkinen, kognitiivinen ja sosiaalinen puoli. Ihmisen toimintakyky koostuu näistä osa-alueista, ja kuntoutuksessa otetaan kaikki huomioon asiakkaan tarpeiden mukaan (eli miksi on tullut toimintaterapiaan). Toimintaterapeutti käyttää työvälineenä nimensä mukaisesti toimintaa. Tämä voi olla lähes mitä tahansa, kunhan se auttaa kohti yhdessä asiakkaan kanssa laadittua tavoitetta. Terapeuttinen toiminta on aina tavoitteellista. Tavoite määräytyy asiakkaan tarpeiden ja kiinnostusten mukaan. Yleisesti käytettyjä toimintoja ovat leikki, erilaiset luovat toiminnot, keittiötoiminnot, erilaiset työtoiminnot, jokapäiväisten taitojen harjoittelu (ADL-toiminnot), puutyöt yms. 

Asiakaskunta voi olla minkä ikäistä tahansa, lapsia, nuoria, työikäisiä ja vanhuksia. Työnkuva vaihtelee paljon työpaikan mukaan. Toimintaterapeutin asiakkaina voivat olla esimerkiksi vammautuneet, kehitysvammaiset, neurologia, mielenterveysongelmaiset, oppimisvaikeuksista kärsivät, liikuntaelinsairauksista kärsivät henkilöt jne. Toimintaterapeutti on myös apuvälineasiantuntija; valmistaa henkilökohtaisia ortooseja, tekee kodinmuutostyötarpeen arviointeja, ohjaa apuvälineiden käyttöä ja valitsee niitä asiakkaalle (etenkin pienapuvälineet).

Toimintaterapeutti voi työskennellä esimerkiksi :
 sairaalassa
 vanhainkodissa
 kuntoutuslaitoksessa
 mielenterveyslaitoksessa
 koulussa
 päiväkodissa
 lastensuojelulaitoksessa

Monesti toimintaterapeutti on osa moniammatillista työryhmää, johon voi kuulua esimerkiksi fysio- ja puheterapeutti, lääkäri, psykologi. Toimintaterapeutti voi myös työskennellä itsenäisenä ammatinharjoittajana.

Toimintaterapeutiksi opiskellaan ammattikorkeakoulussa. Tutkinnon suorittaminen kestää noin 3,5 vuotta, ja tutkinto on laajuudeltaan 210 opintopistettä.

Aiheesta muualla 
 Toimintaterapeuttiliitto
 Toimintaterapeutin ammatinkuvaus (Ammattinetti)
Toimintaterapian koulutusohjelma (Opintoluotsi) 
Toimintaterapiaryhmä 

Ammattikorkeakoulututkinnot
Terveydenhuollon ammatit
Seulonnan keskeiset artikkelit
Fradique de Menezes

Fradique de Menezes (s. 21. maaliskuuta 1942) oli São Tomé ja Príncipen presidentti vuosina 2003–2011.

De Menezes syntyi São Tomén saarella ja opiskeli Brysselissä. Vuosina 1986–1987 hän toimi maansa ulkoministerinä.

Vuonna 2001 edellinen presidentti Miguel Trovoada ei voinut asettua ehdokkaaksi kolmannelle kaudelle, joten Fradique de Menezes voitti presidentinvaalit Acção Democrática Independente (ADI)-puolueen ehdokkaana. Hän sai 55,2 % äänistä. Vuonna 2003 maassa tapahtui Fernando Pereiran johtama sotilasvallankaappaus, mutta de Menezes pääsi takaisin virkaansa 23. heinäkuuta 2003. Vuonna 2006 hänet valittiin toiselle kaudelle.

Lähteet 

Sãotomépríncipeläiset poliitikot
São Tomé ja Príncipen presidentit
Ulkoministerit
Vuonna 1942 syntyneet
Elävät henkilöt
Kevytvesireaktori

Kevytvesireaktori (LWR, light water reactor) on ydinreaktori, jossa hidastinaineena (engl. moderator) toimii tavallinen vesi H2O, josta on poistettu epäpuhtaudet ja suoloja. Kevytvesireaktorissa vesi toimii myös jäähdytinaineena. Kevytvesireaktori kuuluu niin sanottuun termiseen reaktoriluokkaan, eli fissio tapahtuu esihidastetuilla eli termisillä neutroneilla.

Tavanomainen kaupallisen voimalaitoksen uraanipolttoaine sisältää 3–5 % 235U:a. Sen fissiotodennäköisyys kasvaa silloin kun vapaiden neutronien liikettä hidastetaan hidastimella (engl. moderator) noin 0,025 eV:n liike-energiatasolle. Fission todennäköisyys kuitenkin laskee, jos neutronit ovat "liian hitaita" eli niiden liike-energia ei riitä fissiilin aineen hajottamiseen. Kevytvesihidasteisen reaktorin lämpötilan noustessa veden tiheys pienenee ja vähentää veden kykyä hidastaa neutroneja, jolloin myös fissioreaktioiden määrä aikayksikköä kohden vähenee. Toisin sanoen reaktori "hidastuu". Vesijäähdytteinen reaktori pyrkii siis luonnostaan rajoittamaan tehon nousua, eli sillä on negatiivinen takaisinkytkentä. Veden pitäminen nestemäisenä reaktorin käyttölämpötiloissa vaatii suuren paineen. Jos paine jostakin syystä häviää, voi vesi nopeasti höyrystyä, ja seuraksena voi olla höyryräjähdys. 

Kevytvesireaktorissa käytettävä polttoaine, uraanidioksidi UO2 saattaa olla pakattuna putkimaiseen zirkoniumsauvaan. Zirkonium ei normaalissa käyttötilanteessa reagoi veden kanssa, mutta mikäli zirkonium kuumenee liikaa jäähdytyksen pettäessä, se alkaa reagoidessaan veden kanssa hapettua, jolloin veden vetyosuus vapautuu. Tällöin on riski, että vety reagoi ilman hapen kanssa, ja tapahtuu vetyräjähdys. Joissain reaktorimalleissa mahdollinen ilma on syrjäytetty tai voidaan syrjäyttää inertillä kaasulla. Inerttinä kaasuna käytetään yleensä typpeä. Eräiden lähteiden mukaan Tsernobylin ydinonnettoomuudessa räjähdyksen syynä oli vetyräjähdys, joka johti paineen katoamiseen paineastiasta ja sitä seuranneeseen vesihöyryräjähdykseen paineenlaskun takia. Vetyräjähdys oli osatekijänä myös Fukushiman ydinonnettomuudessa.

Kaikki Suomessa toiminnassa, rakenteilla tai suunnitteilla olevat reaktorit ovat kevytvesireaktoreita. Loviisan kaksi yksikköä ovat neuvostoliittolaisia VVER-reaktoreja, jotka ovat toiminnallisesti painevesireaktoreja. Vastaavaa joskin tehoiltaan suurempaa suunnitellaan Pyhäjoelle. Myös Olkiluoto 3 on painevesireaktori (EPR-reaktori). Olkiluodon kaksi vanhempaa yksikköä (OL1 ja OL2) ovat kiehutusvesireaktoreita.

Kevytvesireaktorityypit
Yleisimmät kevytvesireaktorityypit ovat kiehutusvesireaktori ja painevesireaktori. Lisäksi suunnitteilla on ylikriittisellä vedellä jäähdytettyjä reaktoreita. Kiehutusvesityyppisen reaktorin höyry on radioaktiivista. Painevesireaktorissa sen sijaan toisiopiiri on täysin eristetty radioaktiivisesta ensiöpiiristä.

Ydinreaktorityypit
Antti Mykkänen

Antti Juhani Mykkänen (s. 31. maaliskuuta 1956 Pielavesi) on Kunnallisalan kehittämissäätiön asiamies, Pole-Kuntatieto Oy:n toimitusjohtaja ja Polemiikki -lehden päätoimittaja. Ennen tehtävään siirtymistään hän on toiminut muun muassa määräaikaisena Hannes Mannisen valtiosihteerinä sisäasiainministeriössä sekä Pohjois-Savon maakuntajohtajana. Mykkänen on ollut Suomen Keskustan ehdokkaana Euroopan parlamentin vaaleissa 2004. Silloin hän sai 24 475 ääntä tullen 23:ksi.

Katso myös
Kunta- ja palvelurakenneuudistus

Lähteet
2. KAKS - Kunnallislan kehittämissäätiö https://kaks.fi/yhteys/

Aiheesta muualla
PTT-katsaus 4/2005 "Miten hyvinvointipalvelut tulevaisuudessa" 

Pohjois-Savon vaalipiiri
Suomen Keskustan poliitikot
Määräaikaiset valtiosihteerit
Elävät henkilöt
Vuonna 1956 syntyneet
Astronaut

Astronaut on Duran Duranin vuonna 2004 julkaistu albumi.

Astronaut oli Duranin ensimmäinen alkuperäiskokoonpanollaan julkaisema studioalbumi sitten Seven and the Ragged Tiger -levyn vuonna 1983 (viimeisin studiolevytys oli A View to a Kill -single vuodelta 1985).

Albumin ensimmäinen single, syys-lokakuussa 2004 julkaistu "(Reach Up For The) Sunrise" nousi Ison-Britannian single-listan sijalle kolme. Albumi itse debytoi ykkösenä Internet album -listalla (fyysiset albumit, joita ostettiin internet-kauppiaiden kautta), kolmantena Ison-Britannian albumilistalla ja sijalla 17 Yhdysvalloissa Billboard 200 -albumilistalla. 

Astronautin toinen single "What Happens Tomorrow" julkaistiin 31. tammikuuta 2005 ja se nousi sijalle 11 Isossa-Britanniassa. Kappaleesta "Nice" julkaistiin Euroopassa radiopromolevy.

Kappalelistaus 

"(Reach Up for the) Sunrise" – 3:27
"Want You More!" – 3:39
"What Happens Tomorrow" – 4:11
"Astronaut" – 3:26
"Bedroom Toys" – 4:01
"Nice" – 3:33
"Taste the Summer" – 3:55
"Finest Hour" – 4:02
"Chains" – 4:48
"One of Those Days" – 3:52
"Point of No Return" – 4:59
"Still Breathing" – 5:59

Vuoden 2004 albumit
Duran Duranin albumit
Don Gilmoren tuottamat albumit
Herulit

Herulit () olivat germaaniheimo, joka oli luultavasti alun perin lähtöisin Itämeren rannoilta. Kansainvaellusajalla herulit liikkuivat ympäri Eurooppaa, ja heidän pääjoukkonsa asettui Krimin niemimaalle, jossa he sekoittuivat gootteihin. Herulijoukkoja palveli myös Bysantin armeijassa. Vuonna 267 herulit hyökkäsivät Aigeianmerelle ja tuhosivat useita Kreikan kaupunkeja Yksi heruliryhmä perusti noin vuonna 470 Pannoniaan kuningaskunnan, jonka langobardit kuitenkin kukistivat jo vuonna 510. Tämän jälkeen herulit sulautuivat vähitellen muihin kansoihin.

Lähteet 
 Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4.

Viitteet

Germaaniheimot
Ten Black Years


Ten Black Years on saksalaisen thrash metal -yhtye Sodomin ensimmäinen kokoelma-albumi, joka julkaistiin vuonna 1996.

Kappaleet

CD 1

CD 2 
 
 
 
 
 
 
 
 
 
 
 
 
 
 
 
 
 
 
 
 

Vuoden 1996 kokoelma-albumit
Sodomin albumit
’Til Death Do Us Unite

’Til Death Do Us Unite on saksalaisen thrash metal -yhtye Sodomin kahdeksas studioalbumi, joka julkaistiin vuonna 1997.

Kappalelista

Kokoonpano
 Tom Angelripper – laulu ja basso
 Bernemann – kitara
 Bobby Schottkowski – rummut

Sodomin albumit
Vuoden 1997 albumit
Code Red

Code Red on saksalaisen thrash metal -yhtye Sodomin yhdeksäs studioalbumi, joka julkaistiin vuonna 1999.

Kappalelista

Kokoonpano
 Tom Angelripper – laulu ja basso
 Bernemann – kitara
 Bobby Schottkowski – rummut

Sodomin albumit
Vuoden 1999 albumit
M-16 (albumi)


M-16 on Sodomin kymmenes studioalbumi, joka julkaistiin vuonna 2001. Albumin kappaleiden keskeinen aihe on Vietnamin sota.

Kappaleet 

Digipakin bonuskappaleet

Kappaleet on otettu vanhalta demonauhalta.

Kokoonpano 
 Tom Angelripper – laulu, basso
 Bernemann – kitara
 Bobby Schottkowski – rummut

Arvostelut 
 Rock Hard: 8.5/10

Lähteet 

Sodomin albumit
Vuoden 2001 albumit
Prithvi (ohjus)

Prithvi (sanskrit pṛthvī, maan jumalatar) on Intian lyhyen kantomatkan ballistinen ohjus (SRBM), joka lentää versiosta riippuen 150–300 kilometrin päähän. Ohjus on nsiin sanottu taistelukentän eli taktinen ohjus.

Ohjuksen kehitystyö alkoi 1983 ja sen ensimmäinen koelaukaisu oli helmikuun 25. 1998 ja se tuli käyttöön Intian armeijassa 1994. Ohjuksen tekniikka on mahdollisesti peräisin neuvostoliittolaisesta SA-2-ohjuksesta. Hyötykuorma on riittävä ydinkärjen kuljetukseen.

Ohjuksen tarkkuus on 500 metriä, mikä on suuri rasite, samoin se, että Prithvi III -ohjus käyttää nestemäistä polttoainetta, jonka käsittely pidentää ohjuksen laukaisuaikaa.

Mallit 
 Prithvi I: taistelukärki 1 000 kg, kantomatka 200 km, käyttöön 1994
 Prithvi II: kantomatka 250 km, mahdollisesti kiinteä polttoaine, ilmavoimien käytössä, käyttöön 1996
 Prithvi III: 2-vaiheinen kiinteä+nestemäinen vaihe, kantomatka/hyötykuorma 350 km/1000 kg tai 600 km/500 kg tai 750 km/250 kg, ensimmäinen koelaukaisu 2001. Kantomatka riittää ohjuksen luokittelemiseen keskimatkan ohjukseksi.

Lyhyen matkan ballistiset ohjukset
One Night in Bangkok


One Night in Bangkok on Sodomin kolmas livealbumi, joka julkaistiin 12. elokuuta 2003.

Kappaleet

CD 1

CD 2

Kokoonpano 
 Tom Angelripper – laulu, basso
 Bernemann – kitara
 Bobby Schottkowski – rummut

Arvostelut 
 Allmusic: 
 Imperiumi.net: 
 Metal Storm: 9.0/10

Lähteet 

Vuoden 2003 konserttitallenteet
Sodomin albumit
Sodom (albumi)


Sodom on Sodomin yhdestoista studioalbumi, joka julkaistiin vuonna 2006. Angelripperin mukaan albumi on sen takia ”self-titled”, koska jokainen yhtye tarvitsee yhden ”self-titled”-albumin. Vinyyliversio on tuplavinyyli.

Kappaleet 
 
 
 
 
 
 
 
 
 
 
 
 Kamikaze Terrorize (bonuskappale vinyyliversiossa sekä Japanin CD-julkaisussa)

Kokoonpano 
 Tom Angelripper – laulu, basso
 Bernemann – kitara
 Bobby Schottkowski – rummut

Arvostelut 
 About.com: 
 Allmusic: 
 Soundi:

Lähteet 

Sodomin albumit
Vuoden 2006 albumit
Arena Center

Arena Center on liikuntapalveluja tarjoava yritys, jonka perustivat entiset salibandyn pelaajat Jarmo Perttilä ja Heikki Vienola vuonna 1993. Päätoimialana on salibandykenttien tarjoaminen vastiketta vastaan erilaisille yhteisöille, mutta halleissa on myös mahdollista harrastaa futsalia (salijalkapallo), käsipalloa ja sulkapalloa. Lisäksi yritys toimii alan maahantuojana.

Vuonna 2003 Arena Centerillä oli lähes kolme miljoonaa liikunnallista käyntikertaa. Yrityksen toimitusjohtajana toimii Tapanilan Erän miesten joukkueen valmennuksestakin tuttu Petteri Bergman.

Historia 
Yrityksen toiminta alkoi 1993 Helsingin Vartiokylässä, jossa se vuokrasi yhtä salibandykenttää yhteisöjen käyttöön. Vuosien mittaan toiminta laajeni, ja syksyllä 1999 Arena Center toimi neljässä toimipisteessä kenttien kokonaismäärän ollessa 28. Samana vuonna yritys kuitenkin joutui sulkemaan kaksi toimipistettään, ja maaliskuuhun 2002 asti yritys toimi kahdessa pisteessä, Tapiolassa ja Ruskeasuolla. Maaliskuussa 2002 avattiin Myllypuron toimipiste, jonka yhteydessä toimii myös kuntokeskus ja keilahalli. Vajaa vuotta myöhemmin 8.1.2003 myös Hakaniemeen avattiin uusi toimipiste, jossa oli neljä salibandykenttää, yksi sählykenttä ja kuntokeskus. Tapiolan halli suljettiin 30.4.2004 ja Kaarelaan avattiin uusi liikuntakeskus 1.10.2021. Nykyään toimintaa on neljässä toimipisteessä.

Vuonna 2018 yrityksen liikevaihto oli 5,5 miljoonaa euroa ja se työllisti 55 henkilöä.

Toimipisteet 
Yrityksellä on toimipisteet Myllypurossa, Hakaniemessä, Ruskeasuolla ja Kaarelassa.

Lähteet

Aiheesta muualla
 Arena Centerin virallinen sivu

Suomalaiset yritykset
Suomen salibandy
Myllypuro
Saana Anttila

Saana Anttila (nyk. Kallio), (s. 10. helmikuuta 1982) 
on Suomen Neito 2005. Anttila valittiin myös Miss Model of the Worldiksi 2003, ja hän oli samana vuonna Miss Suomi -kilpailun finaalissa sisarensa Jenni Anttilan kanssa.

Syksyllä 2006 Saana Anttila aloitti opinnot Poliisikoulussa. Hän on työskennellyt nuorempana konstaapelina Espoossa ja on nykyään rikostutkijana. Hänellä on kolme lasta.

Lähteet 
 Missi-Saana: Saan vauvan!

Viitteet 

Suomalaiset missit
Vuonna 1982 syntyneet
Elävät henkilöt
Silvo

Silvo on suomalainen miehen etunimi.

Silvo on muunnos latinalaisperäisestä nimestä Sylvester, joka tarkoittaa 'metsäläistä', 'metsässä asuvaa'.

Suomen almanakassa nimi on ollut vuodesta 1929 lähtien rinnakkaismuotonsa Sylvesterin rinnalla. Sylvesterin ja Silvon nimipäivä on 31. joulukuuta.

Vuoden 2019 loppuun mennessä Silvo-nimen on Digi- ja väestötietoviraston tietojen mukaan saanut noin 250–260 henkilöä, joista alle 20 on naisia.

Tunnettuja Silvoja 

 Silvo Lahtela (s. 1959), saksalainen kirjailija
 Silvo Plut (1968–2007), slovenialainen sarjamurhaaja
 Silvo Sokka (1930–2010), suomalainen huijari, "rakettilentäjä"

Silvo sukunimenä 
Silvo on tai on ollut myös seuraavien suomalaisten henkilöiden sukunimi:
 Erkki Silvo (1934–2014), eversti  
 Olavi Silvo (1919–1999), yrittäjä ja yritysjohtaja, teollisuusneuvos
 Olavi Silvo (1922–1981), nuortenkirjailija
 Satu Silvo (s. 1962), näyttelijä
 Topi Silvo (1875–1961), kauppaneuvos

Lähteet

Viitteet

Etunimet
Monacon lippu

Monacon valtiollisessa lipussa,  on kaksi vaakasuoraa, yhtä suurta osaa, punainen yläpuolella ja valkoinen alapuolella. Lippu on samanlainen kuin Indonesian lippu paitsi että sen lyhyen ja pitkän sivun suhde 3:4, kun Indonesian lipussa se on 2:3. Monaco protestoi, kun Indonesia otti lähes samanlaisen lipun kuin Monacon lippu, mutta Indonesian lipun väitetään periytyvän vähintään yhtä kaukaa historiasta kuin Monacon lipun.

Punainen ja valkoinen ovat olleet perinteiset Grimaldien dynastian heraldiset värit, ainakin vuodesta 1339 lähtien. Lipun muoto on kuitenkin vaihdellut eri aikoina.

Monacon alkuperäinen lippu on samankaltainen kuin tämänhetkinen valtiolippu, vain vaakunan kannattajakuvat ovat hivenen erilaiset. Tätä alkuperäistä lippua käytettiin vuodesta 1297 aina 24. helmikuuta 1793 saakka ja uudelleen 30. toukokuuta 1814 ja 4. huhtikuuta 1881 välisenä aikana. Ranskan vallankumouksen aikana myös Monacon ruhtinaskunnassa, joka oli tällöin yhdistettynä Ranskaan, käytettiin trikoloria. Nykyinen kansallislippu, joka on hyvin yksinkertaistettu, otettiin käyttöön 4. huhtikuuta 1881.

Ruhtinaskunnan vaakunasta on johdettu myös toisenlainen vaakuna, jossa punainen ja valkoinen muodostavat ”salmiakkikuvion”. Tätä lippua on käytetty eritoten 1600-luvulla erilaisissa tilaisuuksissa, ja niin ollen eräänlaisena epävirallisena lippuna. Nykyisinkin lippua käytetään edelleen epävirallisesti.

Valtiolippu
Monacon valtiolippu, joka muodostuu Monacon suuresta vaakunasta, joka on sijoitettu valkoisella pohjalla, on käytössä valtion virastoissa. Sitä käytetään ruhtinaan palatsissa kun ruhtinas on paikalla virantoimituksessa. Sitä käytetään myös ruhtinaan huvijahdin lippuna.

Lähteet

Viitteet 

Lippu
Valtioiden liput
Sauze d’Oulx

Sauze d’Oulx (vuodesta 1928 vuoteen 1947 Salice d’Ulzio) on Italiassa, Piemonten hallinnollisella alueella sijaitseva runsaan 1 000 asukkaan kunta. Sen pinta-ala on noin 17 neliökilometriä.

Se on suosittu talvilomakohde varsinkin laskettelurinteidensä vuoksi, sillä se sijaitsee yli puolitoista kilometriä merenpinnan yläpuolella. Kunnassa myös järjestettiin Torinon 2006 talviolympialaisten freestylehiihtokilpailut.

Lähteet

Aiheesta muualla 

 Kuvagalleria

Torinon metropolikaupungin kunnat
Espanjan sosialistinen työväenpuolue

Espanjan sosialistinen työväenpuolue (, lyh. PSOE) on espanjalainen keskusta-vasemmistolainen sosiaalidemokraattinen puolue, joka on nykyisin toinen Espanjan kahdesta suuresta valtakunnallisesta puolueesta Kansanpuolueen ohella.

Historia 

Puolueen perusti vuonna 1879 Pablo Iglesias. Iglesias valittiin vuonna 1910 ensimmäisenä sosialistina Espanjan parlamenttiin. Hän oli myös Unión General de Trabajadoresin johtaja. PSOE kuului hallitukseen toisen tasavallan aikana osana kansanrintamaa, joka tuli valtaan 1936 ja päättyi sisällissodan häviöön. Francisco Francon kaudella puolueen toiminta Espanjassa oli kielletty, joten se toimi maanpaossa pääpaikkanaan Ranskan Toulouse.

Puolueen toiminta sallittiin jälleen demokratian palauttamisen myötä vuonna 1977. PSOE nousi Espanjan hallituspuolueeksi Felipe Gonzálezin johdolla vuonna 1982 ja pysyi kolmen peräkkäisen vaalikauden ajan vallassa vuoteen 1996 saakka. Maaliskuussa 2004 pidettyjen vaalien jälkeen puolue palasi hallitukseen José Luis Rodríguez Zapateron johdolla.

PSOE:n hallituskausi päättyi murskatappioon marraskuussa 2011 käydyissä ennenaikaisissa vaaleissa, jossa puolue sai 110 paikkaa. PSOE joutui oppositioon kahden hallituskauden jälkeen ja hallituksen muodosti keskusta-oikeistolainen Kansanpuolue.

PSOE muodostuu emopuolueesta ja siihen liittoutuneista alueellisista puolueista, kuten PSC ja PSE, Katalonian ja Baskimaan sosialistipuolueet. Euroopan parlamentissa PSOE kuuluu Euroopan sosialistipuolueeseen.

Heinäkuussa 2019 PSOE:n johtajan Pedro Sánchezin vähemmistöhallitus hävisi parlamentin luottamuslauseäänestyksen. Sosialistipuolue PSOE oli voittanut huhtikuun lopussa 2019 järjestetyt vaalit, muttei saanut enemmistöä parlamenttiin. Pääministeri ei onnistunut löytämään hallituskumppaneita. Espanjassa ajauduttiin taas ennenaikaisiin parlamenttivaaleihin, jotka olivat jo neljännet vaalit neljän vuoden aikana. Marraskuussa 2019 sosialistit onnistuivat säilyttämään asemansa suurimpana puolueena maan ennenaikaisissa parlamenttivaaleissa. Sosialistit saivat äänistä 28 prosenttia. Kannatus putosi hieman huhtikuun vaaleista ja puolue menetti kolme paikkaa parlamentissa. Nyt se sai 120 paikkaa. Kaikkiaan jaossa parlamenttiin oli 350 paikkaa.

Tammikuussa 2020 pääministeri Pedro Sánchez sai parlamentin luottamuksen uudelle hallitukselleen. Parlamentin äänestyksen myötä Espanja sai demokratian ajan ensimmäisen koalitiohallituksen. Sánchezin sosialistipuolue PSOE oli sopinut hallitusyhteistyöstä vasemmistolaisen Podemos-puolueen kanssa. Hallitus muodostettiin Katalonian tasavaltalaisen vasemmistopuolueen ERC:n avulla. Se lupasi äänestää tyhjää luottamusäänestyksessä ja vastineeksi Sánchez lupasi istua samaan neuvottelupöytään Katalonian separatistien kanssa.

Vaalimenestys

Pääsihteerit

Lähteet

Aiheesta muualla 

 Puolueen verkkosivusto 

Espanjalaiset puolueet
Euroopan sosialidemokraattinen puolue
Sosiaalidemokraattiset puolueet
Uusikylä (Nastola)

Uusikylä on Lahdessa entisen Nastolan kunnan alueella sijaitseva kylä. Uudessakylässä sijaitsevat muun muassa Männistön yläaste sekä Uudenkylän koulu, ala-aste. Seurantalosta voi vuokrata tiloja erilaisiin juhliin tai tapahtumiin. Kylässä toimii myös aktiivinen kyläyhdistys.

Liikenne 
Vuonna 2010 avattiin Uudenkylän uusi junaseisake, jolla pysähtyvät Lahden ja Kouvolan väliset lähijunat. Vanha Uudenkylän rautatieasema suljettiin vuonna 2005 Nastolan rautatieaseman avautuessa. Nykyään vanha asemarakennus on Museoviraston omistuksessa.

Historia
Uusikylä mainitaan olleen nimismiehentalo vuonna 1422 ja se mainitaan pitäjänä 1478–1481. Uusikylä oli Hämeenlinnasta Hauholle, Lammille, Hollolaan, Uuteenkylään, Kelttiin, Lappeelle ja Viipuriin kulkevan Ylisen Viipurintien varrella. Uudenkylän hallintopitäjän itäiset kylät kuuluivat Iittiin ja läntiset Hollolaan. Vuonna 1555 mainitaan Uudenkylän kappeli.

Pietarin radan valmistuessa Uuteenkylään perustettiin Uudenkylän rautatieasema. Pietarin radan rakentaminen alkoi vuonna 1868 ja se valmistui 1870. Uudenkylän asema oli Helsinki–Riihimäki–Pietari-radan maantieteellisesti korkeimmalla kohdalla.

Pietarin radan Lahti–Kouvola-osuuden hallussapidosta käytiin taisteluja huhtikuussa 1918 osasto Brandensteinin ja Lahden rykmentin kesken, minkä vuoksi kylässä on rautatieaseman rakennuksen läheisyydessä muistomerkki saksalaisille kaatuneille.

Uudenkylän ja sen Orimattilan puolella olevan naapurikylän Kuivannon alueilla sijainneella Puolustusvoimien silloisella Asevarikko 2:lla sattui räjähdysonnettomuus 15. elokuuta 1965. Varikkotoimintaa samalla alueella jatkaa Länsi-Suomen Huoltorykmentin varasto-osastoon kuuluva Uudenkylän varasto.

Nastolan–Uudenkylän työväenyhdistys julkaisi vuonna 2008 100-vuotishistoriikkinsa: Sata vuotta Työväenliikettä Nastolan Uudessakylässä – Uudenkylän Työväenyhdistys 1905–2005.

Tunnettuja uusikyläläisiä
 Pertti Jarla, sarjakuvapiirtäjä.
 Pasi Viheraho, tunnettu YouTube- ja Vimeo-videoistaan sekä juontamastaan Pasiradio-nettiradiosta.

Kylät ja kulmakunnat
Uudessakylässä on useita niin kutsuttuja "kaupunginosia", joita ovat muun muassa Turranmetsä, Rakokivi, Kanerva ja Arola.

Lähteet

https://www.vr.fi/cs/vr/fi/etusivu

Aiheesta muualla
Uusikylä Nastolan kunnan sivuilla
Uudenkylän kyläyhdistyksen www-sivut 
Männistön koulun www-sivut

Nastolan kylät
Päijät-Hämeen maakunnan entiset taajamat
San Marinon lippu

San Marinon lippu on San Marinon kansallissymboli vaakunan, moton ja kansallishymnin ohella. Se on hyväksytty viralliseksi 6. huhtikuuta 1862. Lippu on jaettu keskeltä horisontaalisesti. Lipun valkoinen väri kuvaa rauhaa ja pilviä ja sininen väri kuvaa vapautta ja taivasta.

Valtiolipussa keskellä on kansallinen vaakuna. Vaakunassa etualalla on San Marinon kolme kukkulalla sijaitsevaa linnaa. Vaakuna on tammen ja laakeripuun lehvien ympäröimä; se kantaa umpikruunua ja sen perustassa on maan latinankielinen motto ”LIBERTAS” (). San Marino on tasavalta. Toisin kuin kruunut yleensä, sen lipussa oleva kruunu ei kuvasta monarkiaa, vaan suvereeniutta.

Yksityiskäyttöön tarkoitetussa lipussa ei ole keskustassa valtion vaakunaa, vaan se on kokonaan valko-sininen.

Lipputyyppien käyttö on osittain ristiriitaista, sillä valtiolippua käyttävät myös yksityiset kansalaiset, mutta niin sanottua siviililippua taas käyttävät vain viranomaiset, esimerkiksi kunnalliset.

Lähteet

Aiheesta muualla

 Bandiere 

San Marino
Valtioiden liput
The Legend of Zelda

The Legend of Zelda on Nintendon The Legend of Zelda -pelisarjan ensimmäinen osa, ja se julkaistiin vuonna 1986 NES:lle. Pelin kehittäjä on Nintendon tunnetuin pelisuunnittelija Shigeru Miyamoto ja musiikin peliin sävelsi Koji Kondo. Peli oli aikanaan mullistava kokemus avoimen pelimaailmansa ansiosta. The Legend of Zelda oli ensimmäinen uuden sukupolven pelikonsolipeli, jota myytiin yli miljoona kappaletta. Peliä myytiin maailmanlaajuisesti 6,51 miljoonaa kappaletta.

Peli sijoittuu kuvitteelliseen Hyrulen maailmaan (suom. Heraldia), ja pelin sankarin Linkin pitää pelastaa prinsessa Zelda pahan Ganonin kynsistä. Tämä onnistuu keräämällä kahdeksan viisauden Triforcen (suom. Kolmivoima) palaa. Pelin avoin maailma ja löyhä juoni oli siihen aikaan uutta ja epätyypillistä, mutta se oli eräs avain pelin suosioon. Suurimman osan aikaa pelaajan hahmo (suippokorvainen Link) taistelee monenlaisia Heraldian valtakunnan olentoja vastaan ratkoen pulmia, etsien varusteita ja jalokiviä ja tarpeeksi varustautuneena kerää luolastoista Triforcen palasia, tähdäten prinsessa Zeldan kaapanneen Ganondorfin voittamiseen.

Kehitys 

Alun pitäen peli julkaistiin Famicom-konsolin levykepohjaiselle Famicom Disk System -laajennukselle, mutta FDS:ää ei koskaan julkaistu Japanin ulkopuolella, joten Nintendolla ei ollut muun maailman julkaisuja varten mahdollista käyttää uudelleenkirjoitettavaa muistitilaa. Metroid-pelin maailmanlaajuista julkaisua varten Nintendo keksi salasanoihin pohjautuvan tallennuksen, mutta The Legend of Zelda oli liian monimutkainen salasanoja varten, joten peliä varten kehitettiin paristovarmennettu tallennus pelimoduuleihin. 

Alun perin pelin tunnusmusiikkina piti olla Maurice Ravelin Boléro. Nintendo joutui kuitenkin vaihtamaan musiikin koska he saivat selville, että kappale oli edelleen tekijänoikeuden alainen, ja Ravelin perikunta kielsi kappaleen käytön. Varsinaisen pelin taustamusiikin rumpukuvio muistuttaa hieman Boléroa, ja The Legend of Zelda: Ocarina of Timessä on myös kappale Bolero of Fire, joka muistuttaa hieman Ravelin Boléroa.

Peli on julkaistu myöhemmin vuonna 2003 Nintendo GameCubelle Collector's Edition -pelikokoelman mukana. Vuonna 2004 peli julkaistiin myös Game Boy Advancelle osana Classic NES -pelisarjaa.  Pelin pohjalta on kehitetty myös TRS-80 Color Computerille videopeli The Quest for Thelda. Peli oli yksi marraskuussa 2016 julkaistun Nintendo Classic Mini -pelikonsolin peleistä.

Lähteet

Aiheesta muualla 

 The Legend of Zelda Zelda.com-sivustolla 
 

The Legend of Zelda -pelit
Nintendo Entertainment System -pelit
Virtual Console -pelit
Game Boy Advance -pelit
Vuoden 1986 videopelit
Avoin pelimaailma -pelit
Kristiina Louhi

Ulla Kristiina Louhi (o.s. Wiberg, s. 1. toukokuuta 1950 Helsinki) on suomalainen graafikko, kuvittaja ja kirjailija.

Louhi voitti Finlandia Junior -palkinnon vuonna 2004 yhdessä Riitta Jalosen kanssa teoksella Tyttö ja naakkapuu. Vuonna 2014 hänelle myönnettiin Pro Finlandia -mitali.

Ura
Louhi valmistui ylioppilaaksi vuonna 1970 ja opiskeli vuosina 1970–1975 Taideteollisessa korkeakoulussa graafiseksi suunnittelijaksi. Pääaineenaan hänellä oli kirjagrafiikka.

Vuodesta 1984 Louhi on julkaissut Aino-lastenkirjasarjaa, jota on julkaistu yli kymmenelle kielelle. Kirjat kertovat tavallisen suomalaisen pikkutytön elämästä. Vuonna 1993 Louhi aloitti Tomppa-kirjasarjan, jonka ensimmäinen osa Meidän Tomppa palkittiin ilmestymisvuonnaan Vuoden kauneimpana kirjana.

Omien teostensa lisäksi Louhi on kuvittanut muun muassa Mysi Lahtisen, Kaarina Helakisan, Hannele Huovin, Kirsi Kunnaksen, Leena Laulajaisen, Hannu Mäkelän, Ritva Toivolan, Arvi Arjatsalon, Kaija Pakkasen, Riitta Jalosen, Maria Vuorion ja Timo Parvelan teoksia. Hän on kuvittanut myös oppikirjoja.

Louhi oli vuosina 1998–2003 naimisissa kirjailija Hannu Mäkelän kanssa. Hänellä on kolme lasta ensimmäisestä avioliitostaan elokuvaaja Seppo Louhen kanssa.

Palkintoja ja tunnustuksia
Lähde
 1984 Kirjavalio
 1985 Suomen Nuorisokirjailijat ry:n kunniamaininta
 1987 Mikkelin kuvitustriennaali
 1987 Weilin+Göösin kirjailijapalkinto
 1988 Ezra Jack Keats -pronssimitali
 1988 Lastenkulttuurin valtionpalkinto
 1989 Rudolf Koivu -palkinto
 1989 Kunniamaininta Bratislavan biennaalissa
 1991 IBBY-kunniakirja
 1992 Vuoden Unicef-taiteilija (Bolognan lastenkirjamessujen yhteydessä) 
 1993 Vuoden kaunein kirja 1993 (Meidän Tomppa) 
 1994 Suomalainen kuvakirjapalkinto
 1997 Tiedonjulkistamisen valtionpalkinto
 2001 Kaarina Helakisa -palkinto
 2002 Tietopöllö-palkinto
 2003 Valtion viisivuotinen taiteilija-apuraha
 2004 Finlandia Junior -palkinto yhdessä Riitta Jalosen kanssa (Tyttö ja naakkapuu)
 2004 Vuoden kirjavalio
 2004 Vuoden kaunein kirja yhdessä Raija Pitkäsen kanssa (Prinsessojen satuaarre)
 2005 Suuren suomalaisen kirjakerhon tunnustuspalkinto
 2008 Väestöliiton Elsa Enäjärvi-Haavio -palkinto
 2009 Suomen Kulttuurirahaston kolmivuotinen työskentelyapuraha
 2014 Pro Finlandia -mitali
 2015 Kieku-palkinto elämäntyöstä

Lähteet

Viitteet

Suomalaiset lasten- ja nuortenkirjailijat
Suomalaiset kuvittajat
Pro Finlandia -palkitut
Vuonna 1950 syntyneet
Elävät henkilöt
David Jacobs

David Henry Jacobs (30. huhtikuuta 1888 – 6. kesäkuuta 1976) oli brittiläinen yleisurheilija joka syntyi Herne Hillissä Lontoossa. 

Tukholman olympialaisissa vuonna 1912 Jacobs juoksi avausosuuden olympiakultaa ajalla 42,4 voittaneessa 4 x 100 metrin viestijoukkueessa. Yhdistynyt kuningaskunta voitti Saksan, joka oli ollut nopeampi välierissä. Saksa diskattiin loppukilpailussa. Jacobs juoksi myös 100 metriä ja 200 metriä, mutta molemmissa taival jäi välieriin.

Lähteet

Yhdysvaltalaiset pikajuoksijat
Vuonna 1888 syntyneet
Vuonna 1976 kuolleet
Moottoritie on kuuma

Moottoritie on kuuma on syksyllä 1980 julkaistu Pelle Miljoona Oy:n ensimmäinen ja Pelle Miljoonan viides albumi, joka tavataan määritellä yhdeksi suomirockin klassikoista. Se nousi nopeasti Suomen levymyyntilistan ykkössijalle ja on sittemmin ylittänyt myös kultalevyrajan. Albumista tehtiin remasteroitu painos vuonna 2000. 

Andy McCoy ja Sami Takamäki (Sam Yaffa) lähtivät heti levytyksen jälkeen Tukholmaan ja vaihtoivat yhtyettä Hanoi Rocksiin, eivätkä palanneet enää Pelle Miljoona Oy:n tiedossa olleelle Suomen-kiertueelle. Pelle Miljoonan seuraava albumi Rakkaudesta elämään (1981) on tehty kokoonpanolla Pelle Miljoona & Avoimet Ovet. Tätä albumia seurasi uusitulla kokoonpanolla Pelle Miljoona Oy:n toinen albumi Matkalla tuntemattomaan sekin vuonna 1981.


Moottoritie on kuuma -kappale 
Moottoritie on kuuma -kappale on Ari Taskisen säveltämä ja Pelle Miljoonan sanoittama. Se voitti kesäkuussa 2007 Helsingin Sanomien äänestyksen "Rakkaimmat rockit". On väitetty, että kappaleen instrumentaaliriffi on lainattu Genesiksen kappaleesta "Dancing with the Moonlit Knight". Taskinen on kiistänyt ottaneensa vaikutteita Genesikseltä.

Kappaleet 
A-puoli

B-puoli

Kokoonpano 
 Pelle Miljoona – laulu, rummut
 Ari Taskinen – laulu, kosketinsoittimet, kitara
 Andy McCoy – kitara, laulu
 Sami Takamäki – bassokitara, laulu
 Tumppi Varonen – rummut, lyömäsoittimet, laulu

Lähteet 
 Discogs - Moottoritie on kuuma kuvina etiketteineen

Viitteet

Kirjallisuutta

Aiheesta muualla 
 Pelle Miljoonan kotisivut

Vuoden 1980 esikoisalbumit
Pelle Miljoonan albumit
Atte Blomin tuottamat albumit
Suomalaiset punkalbumit
Leknes

Leknes on Vestvågøyn kuntakeskus Nordlandin läänissä Pohjois-Norjassa. Leknes on ollut kaupunki vuodesta 2002 lähtien. Leknes sijaitsee Lofoottien saariston keskiosassa ja on saarten toiseksi suurin asutuskeskus. Taajaman asukasluku oli 3 176 vuonna 2013. Lähialueen muita taajamia ovat Gravdal, Ballstad ja Stamsund. Åhon, joka on pääsaaret käsittävän maantieverkon läntinen pää, kertyy matkaa 64 km ja itään Lofoottien toiseen suurempaan kaupunkiin Svolværiin 69 km.

Leknes on Lofoottien liikenteen solmupaikka ja kilpailee Svolværin kanssa Lofoottien liike-elämäkeskuksen asemasta. Leknesin lentokentältä on arkipäivisin kuusi Widerøen lentoa Bodøhön ja yksi lento Svolværiin.

Keskiyön aurinko paistaa Leknesissä n. 25.5.–18.7., ja kaamosaika on n. 7.12.–5.1. Kylmimmän kuukauden helmikuun keskilämpötila on −1 °C, ja lämpimimmän kuukauden heinäkuun keskilämpötila +12 °C. Vuotuinen sademäärä on n. 1 200 mm.

Vuosittainen Lofoten Countryfestival järjestetään Leknesin Lofothallenissa.

Lähteet

Aiheesta muualla

Norjan kaupungit
Vestvågøy
Norjan taajamat
Launeen tie

Launeen tie eli Lahden eteläinen kehätie on Lahden ohittava osuus valtatiellä 12, joka kulkee Hollolan Soramäestä kantatien 54 risteyksestä  Etelä-Lahden halki ja liittyy idässä valtatiehen 4 Lahden itäisen ohikulkutien kohdalla Kujalassa. Tie on länsiosaltaan moottoriliikennetietä ja itäosaltaan moottoritietä, ja sillä on kuusi eritasoliittymää.

Historia 
Tietä alettiin suunnitella, koska haluttiin linjata valtatie 12 Lahden ja Hollolan keskustojen ohitse johtamalla se Hollolasta Riihimäen tien risteyksestä eteläisessä Lahdessa sijaitsevan Launeen kaupunginosan poikki itään. Nimensä tiehanke sai juuri reitillä olleen Launeen mukaan erotukseksi vaihtoehtoisesta Renkomäen kautta kulkevasta linjauksesta. Hanke oli ennen toteutumistaan kiistanalainen neljättäkymmenettä vuotta Lahden kaupunginvaltuustossa, Päijät-Hämeen seutukaavaliitossa ja Päijät-Hämeen liitossa.

Tietä perusteltiin liikenneruuhkien helpottamisella ja sillä, että näin turvataan vaarallisten aineiden kuljetukselta nykyisen valtatien 12 lähellä oleva pohjavesialue sekä vedenottamo. Valtatien 12 säilyttämistä alkuperäisellä reitillään perusteltiin sillä, että Launeen tie olisi investointina turha, Lahden kaupungin mahdollisesti kasvaessa edelleen etelään olisi eteläisempi Renkomäen linjaus parempi ja Launeen tie tulisi kehätieksi liikaa pohjoiseen muodostuvan asutuksen keskelle. Tämä mielipide järjestäytyi Puhdas Laune-liikkeeksi. Samalla kannalla olivat lahtelaiset kansanedustajat Maija-Liisa Lindqvist, Tuija Nurmi, Jouko Skinnari ja Matti Kauppila.

Tiehallinto ei ollut valmis tukemaan Renkomäen linjausta, vaan ainoastaan Launeen tietä. Joukkotiedotusvälineet olivat yleensä myönteisiä Launeen tielle sillä perusteella, että kauan vireillä ollut hanke saatettaisiin päätökseen.

Tie päätettiin lopulta linjata Launeen kautta. Rakennustyöt aloitettiin vuonna 2018 ja kehätie avattiin liikenteelle loppuvuodesta 2020; viimeistelytyöt valmistuivat seuraavan vuoden aikana.

Lähteet

Lahden liikenne
Hollolan liikenne
Suomen moottoritiet
Linnateatteri

Linnateatteri on vuonna 2003 perustettu turkulainen ammattiteatteri. 

Linnateatterilla on ollut kaksi kotinäyttämöä, teatterisali ja teatteriravintola, molemmat vanhassa kivipainossa osoitteessa Linnankatu 31. Linnateatteri on järjestänyt lisäksi kesäteatterinäytäntöjä Turussa Aboa Vetus & Ars Nova -museossa ja kivipainon pihalla. Syksystä 2017 alkaen Linnateatteri toimi myös Alvar Aallon suunnittelemassa Lounais-Suomen Maalaistentalossa tiloissa, joissa Turun kaupunginteatteri toimi vuoteen 1954 saakka. Kesällä 2019 Linnateatteri jättää kivipainon talon kokonaan ja keskittää toimintansa entiseen elokuvateatteri Dominoon Maalaistentalon vieressä. Kesäteatteritoiminta jatkuu Ruissalon telakan yhteydessä.

Teatterin taiteellisena johtajaksi tuli vuonna 2012 Kari-Pekka Toivonen ja 2014 Petteri Summanen. Elokuussa 2016 taiteellisena johtajana ja teatterinjohtajana aloitti Kalle Lamberg. Keväällä 2019 teatterin johtoon nousevat toimitusjohtajaksi Mikko Granström ja taiteelliseksi johtajaksi kapellimestari-säveltäjä Jussi Vahvaselkä. Maija Palonheimo jatkaa teatterin hallituksen puheenjohtajana. Syksyllä 2021 Linnateataterin uutena toimitusjohtajana aloitti Markko Heinonen.

Vuonna 2012 Linnateatteri teki yhteistyönä suurproduktion Kakola – Rockmusikaali Turusta Turun kaupunginteatterin kanssa. Sen pääosia esittivät Veeti Kallio sekä Reeta Vestman.

Teatterinjohtajia
Mikko Kouki 2003–2012
Kari-Pekka Toivonen 2012-2014
Petteri Summanen 2014-2016
Kalle Lamberg 2016–2019
Jussi Vahvaselkä 2019-

Lähteet

Aiheesta muualla 
 Viralliset kotisivut

Turun teatterit
Carl Mannerheim

Carl Mannerheim voi tarkoittaa seuraavia Mannerheim-suvun henkilöitä:

Carl Mannerheim (1865–1915), kreivi, pankinjohtaja, sortovuosien vastarintamies
Carl Erik Mannerheim (1759–1837), kreivi, valtiomies, senaatin talousosaston varapuheenjohtaja
Carl Fridolf Johan Mannerheim (1868–1914), vapaaherra, teollisuusjohtaja
Carl Gustaf Mannerheim (1797–1854), kreivi, hyönteistutkija, Viipurin hovioikeuden presidentti
Carl Gustaf Emil Mannerheim (1867–1951), vapaaherra, Suomen marsalkka, ylipäällikkö ja presidentti
Carl Robert Mannerheim (1835–1914), kreivi, kartanonomistaja, liikesmies, runoilija ja kirjailija, marsalkka Mannerheimin isä
Suuhygienisti

Suuhygienisti on ihmisten suun terveydenhuollon ammattilainen, jonka työnkuvaan kuuluu suunterveyden edistäminen sekä hammas- ja suusairauksien ehkäisy ja varhaishoito. Suuhygienisti työskentelee muun muassa terveyskeskuksissa, hammaslääkäriasemilla, kouluissa ja päiväkodeissa.

Suomessa suuhygienistiksi opiskellaan ammattikorkeakoulussa suun terveydenhuollon koulutusohjelmassa. Tutkinnon laajuus on 210 opintopistettä, ja opiskelu kestää noin 3,5 vuotta. Valvira myöntää suuhygienistin ammatinharjoittamisoikeuden. Vuonna 2013 Suomessa oli noin 1 600 terveyspalveluissa työskentelevää suuhygienistiä.

Suuhygienistin ammatilliset valmiudet hoitotyössä
 eri-ikäisten suun terveystarkastukset
 hoidon tarpeen arviointi ja hoitosuunnitelman teko omalla vastuualueella
 suun terveydentilan kartoitus ja seuranta
 esidiagnostiset tehtävät: limakalvot, kiinnityskudokset, karies, purenta
 terveysneuvonta (esim. yksilöllinen suunhoitovälineiden ja -tuotteiden käytönohjaus; ruokailutottumusten arviointi ja terveelliseen ravitsemukseen ohjaus)
 biofilmin, plakin, hammaskiven ja värjäymien poisto hammaspinnoilta
 hampaiden pinnoitus
 syljen erityksen mittaukset
 suun mikrobiologiset näytteet ja niiden alustava tulkinta
 reikiintymisen syiden selvittäminen ja ennaltaehkäisy
 fluori- ja klorheksidiinikäsittely
 vihlovien hampaiden hoidot
 kiinnityskudossairaan potilaan ylläpitohoito
 puudutus
 kuvantaminen (suun röntgenkuvat)
 keinojuurirakenteiden puhdistukset ja ylläpitohoidot
 väliaikaisen paikan asettaminen
 paikkojen viimeistely ja kiillotus
 purentaongelmapotilaan neuvonta ja kuntouttaminen
 hampaiden vaalennukset ja vaalennusmuottien valmistus
 hammaskorujen kiinnitys ja hoito
 moniammatillinen yhteistyö eri alojen ammattiryhmien kanssa
 lasten oikomishoitoon osallistuminen

Lähteet

Aiheesta muualla 
 Suomen Suuhygienistiliitto SSHL ry
 Suun Terveydenhoidon Ammattiliitto ry

Ammattikorkeakoulututkinnot
Hammaslääketiede
Terveydenhuollon ammatit
Seulonnan keskeiset artikkelit
Heart of Gold

Heart of Gold on kanadalaisen muusikon Neil Youngin tunnetuimpia kappaleita. Se julkaistiin hänen menestysalbumillaan Harvest vuonna 1972. Kappale julkaistiin samana vuonna myös singlenä. Kappale meni julkaisuviikkonaan suoraan Yhdysvaltojen singlelistan ykköseksi.

Kappale alkaa akustisella kitarariffillä, jonka päälle alkaa soida huuliharppuriffi. Alun lisäksi kertosäe on hyvin tunnettu. Kappaletta on samplattu muun muassa suomalaisen rap-duon Jontin & Shakan kappaleessa ”Päiväni murmelina”.

Albumijulkaisut 
Harvest (1972)
Greatest Hits (kokoelma, 2004)

Neil Youngin kappaleet
Vuoden 1972 kappaleet